വിക്കിപീഡിയ സീറോ

വികസ്വരരാജ്യങ്ങളിൽ മൊബൈൽഫോണുകളിൽ വിക്കിപീഡിയ സൗജന്യമായി നൽകാനുള്ള വിക്കിമീ‍ഡിയ ഫൗണ്ടേഷന്റെ പദ്ധതിയാണ് വിക്കിപീഡിയ സീറോ.  ഡാറ്റ ഉപയോഗിക്കാനുള്ള ചെലവില്ലാതെതന്നെ സ്വതന്ത്ര വിജ്ഞാനത്തിലേക്കുള്ള ലഭ്യത വർദ്ധിപ്പിക്കുക എന്നുള്ളതായിരുന്നു ഈ പദ്ധതിയുടെ ലക്ഷ്യം. 72 രാജ്യങ്ങളിലെ 97 ഓപ്പറേറ്റർമാരുമായി ചേർന്ന് 8000 മില്യൺ ആളുകൾക്ക് വിക്കിപീഡിയ ലഭ്യത നൽകുകയായിരുന്നു ഈ പദ്ധതിയിലൂടെ ചെയ്തത്. 

2012 ലാണ് ഈ പദ്ധതി ആരംഭിച്ചത്. 2013 ൽ ഈ പദ്ധതിക്ക് ആക്ടിവിസത്തിനുള്ള സൗത്ത് ബൈ സൗത്ത്‍വെസ്റ്റ് ഇന്ററാക്ടീവ് അവാർഡ് ലഭിക്കുകയുണ്ടായി. നിരവധി വർഷങ്ങളോളം നെറ്റ് ന്യൂട്രാലിറ്റി തത്ത്വങ്ങൾ ലംഘിക്കുന്നു എന്ന വിമർശനം നേരിട്ടതിനുശേഷം 2018 ഫെബ്രുവരിയിൽ ഈ പദ്ധതി നിറുത്തുകയാണെന്നുള്ള തീരുമാനം വിക്കിമീഡിയ ഫൗണ്ടേഷൻ പ്രഖ്യാപിച്ചു. കൂടാതെ പാർട്നർഷിപ്പുകൾക്കായി പുതിയ സമീപനം സ്വീകരിക്കുമെന്നും പ്രഖ്യാപിച്ചു.

ഫേസ്ബുക്ക് സീറോയാണ് വിക്കിപീഡിയ സീറോക്ക് പ്രചോദനമായതെന്ന് പരാമർശിക്കാറുണ്ട്.

 ചരിത്രം 
ലഘുചിത്രം|Wikipedia Zero countries as of September 6, 2016
വിവിധ സ്ഥലങ്ങളിലെ പദ്ധതിയുടെ തുടക്കം താഴെകൊടുക്കുന്നു

 മെയ് 2012: മലേഷ്യ, ഡിജി ടെലികോം
 ജൂലൈ 26, 2012: കൊറിയ, ഓറഞ്ച് എസ്.എ.
 ഒക്ടോബർ 2012: തായ്ലാന്റ്, ഡിടിഎസി; സൗദി അറേബ്യ, സൗദി ടെലികോം കമ്പനി
 മെയ് 2013: പാകിസ്താൻ, മൊബിലിങ്ക്
 ജൂൺ 2013: ശ്രീലങ്ക, ഡയലോഗ് ആക്സിയേറ്റ
 ഒക്ടോബർ 2013: ജോർദാൻ, ഉമ്നിയാഹ്; ബംഗ്ലാദേശ്, ബംഗ്ലാലിങ്ക്
 ഏപ്രിൽ 2014: കൊസോവോ, IPKO നെറ്റ്വർക്ക്
 മേയ് 2014: നേപ്പാൾ, എൻസെൽ, കിർഗിസ്ഥാൻ ബീലൈൻ
 മെയ് 2014: നൈജീരിയ, എയർടെൽ നൈജീരിയ
 ഒക്ടോബർ 2014: ഉക്രൈൻ, കെയ്വ്സ്റ്റാർ
 ഡിസംബർ 2014: ഘാന, എംടിഎൻ ഘാന
 ഡിസംബർ 2014: അങ്കോള, യൂണിടെൽ എസ്.എ.
 ജനുവരി 2015: അൾജീരിയ, ഡെജെസി
 മാർച്ച് 2017: ഇറാക്ക്, എഷ്യസെൽ
 സെപ്തംബർ 2017: അഫ്ഗാനിസ്ഥാൻ, റോഷൻ

16 ഫെബ്രുവരി 2018 ൽ വിക്കിമീഡിയ ഫൗണ്ടേഷൻ വിക്കിപീഡിയ സീറോ പദ്ധതി നിറുത്തുകയാണെന്നും 2018 അവസാനത്തോടെ അത് അവസാനിപ്പിക്കുമെന്നും പ്രഖ്യാപിച്ചു.

 ഇതും കാണുക 

 Alliance for Affordable Internet
 Free Basics
 Twitter Zero

 അവലംബങ്ങൾ 

 പുറത്തേക്കുള്ള കണ്ണികൾ 

 Wikipedia Zero at the Wikimedia Foundation
 Wikimedia blog posts about Wikipedia Zero
വർഗ്ഗം:വിക്കിപീഡിയ
വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ